L 151/50
MT
Il-Ġurnal Uffiċjali tal-Unjoni Ewropea
2.6.2022
(44)
F’konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li bħalissa ma hemm l-ebda raġuni biex tiġi emendata l-lista tat-trasportaturi tal-ajru, li huma soġġetti għal projbizzjoni fuq l-operat fl-Unjoni fir-rigward tat-trasportaturi tal-ajru mill-Iraq.
(45)
Jenħtieġ li l-Istati Membri jkomplu jivverifikaw il-konformità effettiva tat-trasportaturi tal-ajru ċċertifikati filKażakistan mal-istandards tas-sikurezza internazzjonali rilevanti permezz tal-prijoritizzazzjoni tal-ispezzjonijiet firrampa ta’ dawk it-trasportaturi tal-ajru kollha, skont ir-Regolament (UE) Nru 965/2012.
(46)
Meta kwalunkwe informazzjoni rilevanti dwar is-sikurezza tiżvela riskji imminenti għas-sikurezza minħabba nuqqas ta’ konformità mal-istandards tas-sikurezza internazzjonali rilevanti, jista’ jkun li tkun meħtieġa azzjoni ulterjuri mill-Kummissjoni, f’konformità mar-Regolament (KE) Nru 2111/2005.
Trasportaturi tal-ajru mill-Moldova
(47)
F’Novembru 2021, it-trasportaturi tal-ajru mill-Moldova tneħħew mill-Anness A tar-Regolament (KE) Nru 474/2006, permezz tar-Regolament ta’ Implimentazzjoni tal-Kummissjoni (UE) 2021/2070 (9), bl-eċċezzjoni ta’ Air Moldova, Aerotranscargo u Fly One, li qatt ma ġew inklużi la fl-Anness A u lanqas fl-Anness B.
(48)
Permezz ta’ ittra tal-31 ta’ Marzu 2022, l-Awtorità tal-Avjazzjoni Ċivili tal-Moldova (“CAAM”) ipprovdiet informazzjoni u aġġornament dwar l-attivitajiet ta’ sorveljanza tas-sikurezza għall-perjodu minn Novembru 2021 sa Marzu 2022.
Minbarra l-aġġornament dwar is-CAP żviluppat abbażi taż-żjara ta’ valutazzjoni fuq il-post millUnjoni f’Settembru 2021, l-informazzjoni pprovduta mis-CAAM kienet tinkludi wkoll aġġornamenti fir-rigward tal-aħħar emendi għall-qafas leġiżlattiv nazzjonali tal-avjazzjoni tal-Moldova.
(49)
Il-Kummissjoni, wara li eżaminat l-informazzjoni u d-dokumentazzjoni li rċeviet, tikkunsidra li l-osservazzjonijiet miftuħa kollha li fadal, li jirriżultaw miż-żjara ta’ valutazzjoni fuq il-post ta’ Settembru 2021, ġew indirizzati b’suċċess u jistgħu jiġu magħluqa.
Fid-dawl tal-progress li sar, il-Kummissjoni tqis li huwa biżżejjed li s-CAAM tibgħat aġġornament annwali sakemm ma jkunx il-każ li jiġi deċiż mod ieħor.
(50)
F’konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li bħalissa ma hemm l-ebda raġuni biex tiġi emendata l-lista tat-trasportaturi tal-ajru li huma soġġetti għal projbizzjoni fuq l-operat fl-Unjoni fir-rigward tat-trasportaturi tal-ajru mill-Moldova.
(51)
Jenħtieġ li l-Istati Membri jkomplu jivverifikaw il-konformità effettiva tat-trasportaturi tal-ajru ċċertifikati filMoldova mal-istandards tas-sikurezza internazzjonali rilevanti permezz tal-prijoritizzazzjoni tal-ispezzjonijiet firrampa ta’ dawk it-trasportaturi tal-ajru, skont ir-Regolament (UE) Nru 965/2012.
(52)
Meta kwalunkwe informazzjoni rilevanti dwar is-sikurezza tiżvela riskji imminenti għas-sikurezza minħabba nuqqas ta’ konformità mal-istandards tas-sikurezza internazzjonali rilevanti, jista’ jkun li tkun meħtieġa azzjoni ulterjuri mill-Kummissjoni, f’konformità mar-Regolament (KE) Nru 2111/2005.
Trasportaturi tal-ajru mill-Pakistan
(53)
F’Marzu 2007, Pakistan International Airlines ġie inkluż fl-Anness B tar-Regolament (KE) Nru 474/2006 permezz tarRegolament tal-Kummissjoni (KE) Nru 235/2007 (10) u sussegwentement tneħħa f’Novembru 2007 permezz tarRegolament tal-Kummissjoni (KE) Nru 1400/2007 (11).
(54)
Fl-24 ta’ Ġunju 2020, dikjarazzjoni mill-Ministru Federali għall-Avjazzjoni tal-Pakistan żvelat li għadd kbir ta’ liċenzji ta’ bdoti, maħruġa mill-Awtorità tal-Avjazzjoni Ċivili tal-Pakistan (“PCAA”), inkisbu permezz ta’ mezzi frodulenti.
(9) Ir-Regolament ta’ Implimentazzjoni tal-Kummissjoni (UE) 2021/2070 tal-25 ta’ Novembru 2021 li jemenda r-Regolament (KE) Nru 474/2006 fir-rigward tal-lista ta’ trasportaturi tal-ajru li huma pprojbiti milli joperaw jew li huma soġġetti għal restrizzjonijiet operattivi fl-Unjoni (ĠU L 421, 26.11.2021, p. 31).
(10) Ir-Regolament tal-Kummissjoni (KE) Nru 235/2007 tal-5 ta’ Marzu 2007 li jemenda r-Regolament (KE) Nru 474/2006 li jistabbilixxi l-lista Komunitarja ta’ trasportaturi tal-ajru li huma suġġetti għal projbizzjoni fuq l-operat fi ħdan il-Komunità (ĠU L 66, 6.3.2007, p. 3).
(11) Ir-Regolament tal-Kummissjoni (KE) Nru 1400/2007 tat-28 ta’ Novembru 2007 li jemenda r-Regolament (KE) Nru 474/2006 li jistabbilixxi l-lista Komunitarja ta’ trasportaturi tal-ajru li huma suġġetti għal projbizzjoni fuq l-operat fi ħdan il-Komunità (ĠU L 311, 29.11.2007, p. 12).